ai4bharat/Pralekha huggingface dataset:
যুবওক্রীড়াবিষয়কমন্ত্রক
দেশীয় খেলাধুলার আরও প্রসারে ক্রীড়া মন্ত্রক ২০২১এর খেলো ইন্ডিয়া যুব গেমস-এ গাটকা, কালারিপায়াত্তু, থাং-টা এবং মাল্লাখাম্বা খেলাকে অন্তর্ভুক্ত করেছে
নয়াদিল্লী, ২০ ডিসেম্বর, ২০২০
২০২১এর খেলো ইন্ডিয়া যুব গেমস-এর অঙ্গ হিসেবে আরও চারটি দেশীয় ক্রীড়াকে অন্তর্ভুক্ত করার সিদ্ধান্ত হয়েছে। হরিয়ানায় আগামী বছর এই প্রতিযোগিতা অনু্ষ্ঠিত হবে। যে চারটি দেশীয় ক্রীড়াকে যুব গেমস-এর জন্য অন্তর্ভুক্ত হয়েছে, তা হল- গাটকা, কালারিপায়াত্তু, থাং-টা এবং মাল্লাখাম্বা।
সরকারের এই সিদ্ধান্ত সম্পর্কে কেন্দ্রীয় ক্রীড়ামন্ত্রী শ্রী কিরেন রিজিজু বলেছেন, ভারতে দেশীয় ক্রীড়ার এক সমৃদ্ধ পরম্পরা রয়েছে। তাই, মন্ত্রক সর্বদাই এ ধরণের ধেলাধুলার প্রচার, প্রসার ও জনপ্রিয় করে তুলতে অগ্রাধিকার দিয়ে থাকে। এই খেলাগুলির সঙ্গে যুক্ত প্রতিযোগীরা ছাড়াও সংশ্লিষ্ট অন্যান্যদের ক্রীড়া নৈপুণ্য প্রদর্শনের ভালো মঞ্চ খেলো ইন্ডিয়া গেমস-এর পরিবর্ত আর কিছু হতে পারেনা। এই খেলাগুলির একদিকে যেমন জনপ্রিয়াতা রয়েছে অন্যদিকে স্টার স্পোর্টস চ্যানেলে সরাসরি সম্প্রচার হয়ে থাকে। ২০২১এর খেলো ইন্ডিয়া যুব গেমস-এ যোগকে প্রতিযোগিতার একটি বিভাগ হিসেবে অন্তর্ভুক্ত করে উপরোক্ত চারটি খেলাধুলার অন্তর্ভুক্তি ক্রীড়া প্রেমীদের আরও বেশি আকৃষ্ট করবে এবং যুব সম্প্রদায়কে উসাহিত করবে। আগামী বছরগুলিতে আরও বেশি সংখ্যক দেশীয় খেলাধুলাকে খেলো ইন্ডিয়া গেমস-এ অন্তর্ভুক্ত করা হবে বলেও শ্রী রিজিজু জানান। উল্লেখ করা যেতে পারে কালারিয়াপায়াত্তু খেলাটির উৎসস্থল কেরালা। সারা বিশ্ব জুড়ে এই খেলাটি অনুশীলন করা হয়। বলিউডের চিত্রতারকা বিদ্যুৎ জামওয়াল তার অন্যতম। মাল্লাখাম্বা খেলাটি সারা ভারতে অত্যন্ত পরিচিত। মধ্যপ্রদেশ ও মহারাষ্ট্রে এই খেলার জনপ্রিয়তা সর্বাধিক। অন্যদিকে গাটকা খেলাটির উৎস পাঞ্জাব। নিহঙ শিখ যোদ্ধাদের পরম্পরাগত একটি রণকৌশল হিসেবে গাটকা খেলার জনপ্রিয়তা রয়েছে। মূলত আত্মরক্ষার্থে গাটকা অনুশীলন করা হলেও খেলা হিসেবেও এর জনপ্রিয়তা সুবিদিত। মণিপুরের মার্শাল আর্ট থাং-টা সাম্প্রতিক দশকগুলিতে অত্যন্ত জনপ্রিয় হয়ে উঠেছে। তথাপি জাতীয় স্তরে ২০২১এর খেলো ইন্ডিয়া যুব গেমস-এর মধ্য দিয়ে এই খেলাগুলি অন্যমাত্রা পেতে চলেছে।
প্রধানমন্ত্রীরদপ্তর
বিশ্ব ঊমিয়াধাম কমপ্লেক্সের শিলান্যাস করলেন প্রধানমন্ত্রী
নয়াদিল্লি, ০৪ মার্চ, ২০১৯
প্রধানমন্ত্রী শ্রী নরেন্দ্র মোদী আজ আমেদাবাদের যসপুরে বিশ্ব ঊমিয়াধাম কমপ্লেক্সের শিলান্যাস করেন। এই উপলক্ষে সমবেত জনসাধারণের উদ্দেশে শ্রী মোদী বলেন, সমাজকে শক্তিশালী করার জন্য আমাদের দেশে সাধু-সন্ন্যাসীরা আমাদের মূল্যবান উপদেশ দিয়ে গেছেন। তাঁরা অন্যায় এবং উৎপীড়ণের বিরুদ্ধে মোকাবিলা করার শক্তিও যুগিয়েছেন বলে প্রধানমন্ত্রী মন্তব্য করেন।
প্রধানমন্ত্রী বলেন, আমাদের সাধু-সন্ন্যাসীরা অতীতের সেরা দিকগুলি যাতে আমরা নিজেদের মধ্যে নিয়ে নিতে পারি, সেই শিক্ষা দিয়েছেন এবং একই সঙ্গে সময়ের পরিবর্তনের সঙ্গে তাল মিলিয়ে চলার শিক্ষাও তাঁরা দিয়ে গেছেন।
জনসাধারণের উপকারে লাগে এমন সব ব্যবস্থাপনা সম্পর্কে বক্তব্য রাখতে গিয়ে প্রধানমন্ত্রী বলেন, কেন্দ্রীয় সরকার ছোট আকারে কিছু করতে চায় না, এই সরকার বড় আকারে সমাজের সকল শ্রেণীর উপকারে লাগে এমন কাজ করে যেতে চায়।
সামাজিক স্তরে, দেশের তরুণ সম্প্রদায়কে সেরা মানের শিক্ষা দেওয়াই গুরুত্বপূর্ণ বলে প্রধানমন্ত্রী মন্তব্য করেন।
শ্রী মোদী এও বলেন, যাঁরা মা ঊমিয়া-কে বিশ্বাস করেন, তাঁরা কখনই কন্যাভ্রূণ হত্যাকে সমর্থন করবেন না।
এ প্রসঙ্গে প্রধানমন্ত্রী লিঙ্গ বৈষম্য বিহীন সমাজ সৃষ্টি করার আবেদন রাখেন জনসাধারণের কাছে।
CG/SSS/SB
(Visitor Counter : 77
প্রধানমন্ত্রীরদপ্তর
পিএম-কিষাণ কর্মসূচির আওতায় অষ্টম কিস্তির আর্থিক সুযোগ-সুবিধা ১৪ মে হস্তান্তরিত করবেন প্রধানমন্ত্রী
নয়াদিল্লি, ১৩ মে, ২০২১
প্রধানমন্ত্রী শ্রী নরেন্দ্র মোদী আগামীকাল  বেলা ১১টায় ভিডিও কনফারেন্সের মাধ্যমে প্রধানমন্ত্রী কিষাণ সম্মান নিধি  কর্মসূচির অষ্টম কিস্তির আর্থিক সুযোগ-সুবিধা হস্তান্তরিত করবেন। কর্মসূচির অষ্টম পর্যায়ে ৯ কোটি ৫০ লক্ষের বেশি সুফলভোগী কৃষক পরিবারের ব্যাঙ্ক অ্যাকাউন্টে ১৯,০০০ কোটি টাকার বেশি হস্তান্তরিত করা হবে। এই উপলক্ষে প্রধানমন্ত্রী কয়েকজন সুফলভোগী কৃষকের সঙ্গে মতবিনিময় করবেন। অনুষ্ঠানে কেন্দ্রীয় কৃষিমন্ত্রী উপস্থিত থাকবেন।
পিএম-কিষাণ কর্মসূচি সম্পর্কে
পিএম-কিষাণ কর্মসূচির আওতায় যোগ্য কৃষক পরিবারগুলিকে বার্ষিক ৬ হাজার টাকার আর্থিক সুবিধা দেওয়া হয়। চারটি মাসিক কিস্তিতে তিনবার ২ হাজার টাকা করে আর্থিক সুবিধা দেওয়া হয়ে থাকে। কর্মসূচির আওতায় প্রদেয় অর্থ সরাসরি সুফলভোগীদের ব্যাঙ্ক অ্যাকাউন্টে জমা পড়ে। এখনও পর্যন্ত সুফলভোগী কৃষক পরিবারগুলির ব্যাঙ্ক অ্যাকাউন্টে কর্মসূচির মাধ্যমে ১ লক্ষ ১৫ হাজার কোটি টাকার বেশি হস্তান্তরিত করা হয়েছে।
CG/BD/DM
(Visitor Counter : 192
সামাজিকন্যায়ওক্ষমতায়নমন্ত্রক
এস সি, এসটি এবং ওবিসিদের জন্য খালি থাকা শূন্যপদ
নতুন দিল্লি, ০৩ আগস্ট, ২০২১
কর্মী এবং প্রশিক্ষণ বিভাগ তপশিলি জাতি, উপজাতি এবং অন্যান্য অনগ্রসর ব্যক্তিদের জন্য সংরক্ষিত শূন্যপদ পূরণের অগ্রগতি নিয়মিতভাবে পর্যবেক্ষণ করে। এরমধ্যে দশটি মন্ত্রক এবং বিভাগ রয়েছে যেখানে কেন্দ্রীয় সরকারের ৯০ শতাংশেরও বেশি কর্মচারী রয়েছে। গত ০১ জানুয়ারি ২০১৭ থেকে ০১ জানুয়ারি ২০২০ পর্যন্ত সংরক্ষিত শূন্যপদের পরিস্থিতি নিয়ে বিভিন্ন মন্ত্রক ও বিভাগ থেকে একটি হিসাবও পাওয়া গেছে।
কর্মী এবং প্রশিক্ষণ বিভাগের ২০১৪ সালের ১৬ ডিসেম্বর জারি করা এক নির্দেশে বলা হয়েছে যে, সংরক্ষিত শূন্যপদ গুলি চিহ্নিত করে তা পূরণের জন্য অভ্যন্তরীণ কমিটি গঠন করতে হবে। প্রয়োজনে বিশেষ নিয়োগের মাধ্যমে সেই শূন্য পদ গুলি পূরণ করতে হবে।
আজ লোকসভায় এক লিখিত প্রশ্নের জবাবে সামাজিক ন্যায় ও ক্ষমতায়ন মন্ত্রকের প্রতিমন্ত্রী শ্রী এ নারায়ণস্বামী এই তথ্য জানিয়েছেন।
CG/ SB
(Visitor Counter : 94
যুবওক্রীড়াবিষয়কমন্ত্রক
প্রধানমন্ত্রী শ্রী নরেন্দ্র মোদী আগামীকাল ভার্চ্যুয়াল মাধ্যমে ২৫তম জাতীয় যুব উৎসবের উদ্বোধন করবেন
নয়াদিল্লি, ১১ জানুয়ারি, ২০২২
প্রধানমন্ত্রী শ্রী নরেন্দ্র মোদী আগামীকাল  বেলা ১১টায় পুদুচেরীতে ভিডিও কনফারেন্সের মাধ্যমে ২৫তম জাতীয় যুব উৎসবের উদ্বোধন করবেন। মহান দার্শনিক ও চিন্তাবিদ স্বামী বিবেকানন্দের জন্মদিনটি জাতীয় যুব দিবস হিসাবে উদযাপিত হয়। স্বামী বিবেকানন্দের জন্মবার্ষিকী উদযাপনের মধ্য দিয়ে তাঁর শিক্ষা এবং তারুণ্যের শক্তিতে চিরন্তন বিশ্বাস দেশে পরিবর্তিত সময়ের সঙ্গে খুবই প্রাসঙ্গিক। জাতীয় যুব উৎসব ২০২২ সম্পর্কে ব্যাখ্যা দিতে গিয়ে সাংবাদিক বৈঠকে একথা জানিয়েছেন যুব বিষয়ক মন্ত্রকের সচিব শ্রীমতী ঊষা শর্মা। তিনি বলেন, এই উৎসবের লক্ষ্য হল ভারতীয় যুবসম্প্রদায়ের মানসিক গঠনকে শক্তিশালী করা এবং ঐক্যবদ্ধভাবে দেশ গঠনের কাজে তাঁদের সামিল করা।
শ্রীমতী ঊষা শর্মা জানিয়েছেন, কোভিড পরিস্থিতির কারণে এ বছর ১২-১৩ই জানুয়ারি ভার্চ্যুয়াল মাধ্যমে এই উৎসব উদযাপন করা হবে। জাতীয় যুব সম্মেলন হ’ল – সামাজিক, আধ্যাত্মিক ও সাংস্কৃতিক মেলবন্ধনের এক বৃহত্তম প্রয়াস। এই সম্মেলনে যুবসম্প্রদায় পরিবেশ, জলবায়ু পরিবর্তন, সুস্থায়ী উন্নয়নের লক্ষ্যে নেতৃত্বদান, প্রযুক্তি, উদ্যোক্তা ও উদ্ভাবন, প্রাচীণ জ্ঞান, জাতীয় চরিত্র, দেশ গঠনের মতো একাধিক সমসাময়িক বিষয়ে তাঁদের মতপ্রকাশের সুযোগ পাবেন। তিনি বলেন, পুদুচেরীর আরোভিলে দেশীয় খেলাধুলা ও লোকনৃত্য সহ বিভিন্ন বিষয়ের উপর নিয়মিত ভিডিও ক্যাপসুল প্রদর্শিত হবে অনুষ্ঠানে। এছাড়াও, সরাসরি সঙ্গীতানুষ্ঠান, যোগ প্রদর্শনের ব্যবস্থাও থাকছে।
সচিব জানিয়েছেন, এই ভার্চ্যুয়াল উৎসব সবাই দেখতে পাবেন। তিনি আরও বলেন, জাতীয় যুব উৎসব যুব বিষয়ক ও ক্রীড়া মন্ত্রকের অন্যতম বিরাট অনুষ্ঠান। এই অনুষ্ঠানের লক্ষ্য হ’ল দেশের যুবসম্প্রদায়কে একত্রিত করা ও বিভিন্ন কার্যক্রমের মাধ্যমে তাঁদের প্রতিভা প্রদর্শনের একটি প্ল্যাটফর্ম প্রদান করা। শ্রীমতী শর্মা জানান, দেশের স্বাধীনতার ৭৫ বছরে আজাদি কা অমৃত মহোৎসব উদযাপনের অঙ্গ হিসাবে এই উৎসব উদযাপন বিশেষ তাৎপর্যপূর্ণ। তিনি বলেন, যে কোনও দেশের জনসংখ্যার সবচেয়ে গুরুত্বপূর্ণ এবং এগিয়ে চলার অন্যতম অংশই হ’ল যুবসম্প্রদায়। জাতীয় যুব উৎসব শুধু জাতীয় সংহতিকেই শক্তিশালী করে না, দেশের তরুণদের মধ্যে সাম্প্রদায়িক সম্প্রীতি ও ভ্রাতৃত্ববোধের চেতনাকেও জাগ্রত করে। তিনি জানিয়েছেন, এই উৎসব ‘মিনি ইন্ডিয়া’ তৈরির ক্ষেত্রে গুরুত্বপূর্ণ ভূমিকা পালন করে। বিভিন্ন সামাজিক-সাংস্কৃতিক পরিবেশের সংমিশ্রণে ‘এক ভারত, শ্রেষ্ঠ ভারত’ তৈরিতে তাৎপর্যপূর্ণ অবদান রয়েছে এই উৎসবে।
দেশের স্বাধীনতা সংগ্রামে শ্রী অরবিন্দ এবং মহাকবি সুব্রমানিয়া ভারতী-র অবদান ও তাঁদের সাহিত্য কর্মের মাধ্যমে সাধারণ মানুষের মধ্যে জাতীয়তাবোধের চেতনা জাগ্রত করে তোলার প্রয়াসের প্রতি শ্রদ্ধা জানানো হবে। প্রধানমন্ত্রী এই অনুষ্ঠানে ‘মেরে স্বপ্নো কা ভারত’ ও ‘আনসাং হিরোজ অফ ইন্ডিয়ান ফ্রিডম মুভমেন্ট’ বিষয়ের উপর নির্বাচিত রচনা প্রকাশ করবেন। ১ লক্ষেরও বেশি যুবক-যুবতী এই দুটি বিষয়ের উপর যে রচনা লিখেছিলেন, তার থেকে কয়েকটি বাছাই করা হয়েছে।
CG/SS/SB
(Visitor Counter : 122
মন্ত্রিসভারঅর্থনৈতিকবিষয়সংক্রান্তকমিটি
আশা সহায়িকাদের পরিদর্শন ভাতা বৃদ্ধির প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২৪ অক্টোবর, ২০১৮
কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি আশা সহায়িকাদের পরিদর্শন ভাতা ২০১৮-১৯ থেকে ২০১৯-২০ পর্যন্ত প্রতিবার ২৫০ টাকা থেকে বাড়িয়ে ৩০০ টাকা করার সিদ্ধান্ত নিয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বুধবারের  বৈঠকে ভাতা বৃদ্ধির প্রস্তাবটি অনুমোদিত হয়। মন্ত্রিসভার এই সিদ্ধান্ত চলতি অক্টোবর মাস থেকেই কার্যকর হচ্ছে। আশা সহায়িকারা নভেম্বর মাস থেকেই নতুন হারে পরিদর্শন ভাতা পাবেন। প্রতি মাসে আশা সহায়িকারা প্রায় ২০ বার পরিদর্শনের কাজকর্ম করতে পারবেন। প্রস্তাবিত ভাতায় এই বৃদ্ধির ফলে আশা সহায়িকারা এবার থেকে প্রতি মাসে ৫ হাজার টাকার পরিবর্তে ৬ হাজার টাকা পাবেন।
মন্ত্রিসভার এই সিদ্ধান্তের ফলে ৪১ হাজার ৪০৫ জন আশা সহায়িকা উপকৃত হবেন। কেন্দ্রীয় মন্ত্রিসভার গত ১৯ সেপ্টেম্বরের বৈঠকে যে সমস্ত সুযোগ-সুবিধা প্রদানের কথা ঘোষণা করা হয়েছিল, এটি হবে তার অতিরিক্ত। প্রধানমন্ত্রী জীবনজ্যোতি বিমা যোজনা এবং প্রধানমন্ত্রী সুরক্ষা বিমা যোজনার আওতায় ১৩ লক্ষ ৬৩ হাজার ৬৭০ জন আশাকর্মী এবং তাঁদের সহায়িকাদের নিয়ে আসা। ১০ লক্ষ ২২ হাজার ২৬৫ জন আশাকর্মীর জন্য রুটিন উৎসাহভাতা মাসিক হাজার টাকা থেকে বাড়িয়ে দু’হাজার টাকা করা। প্রায় ২৭ লক্ষ অঙ্গনওয়াড়ি কর্মী এবং অঙ্গনওয়াড়ি সহায়িকাদের সাম্মানিক বৃদ্ধি করা। আশা বেনিফিট প্যাকেজের অঙ্গ হিসাবে মন্ত্রিসভার এই সিদ্ধান্ত রূপায়িত হবে। মন্ত্রিসভার এই সিদ্ধান্ত কার্যকর করার জন্য জাতীয় স্বাস্থ্য মিশনের বর্তমান প্রাতিষ্ঠানিক কাঠামো ব্যবস্থাকে কাজে লাগানো হবে। আশা সহায়িকাদের পরিদর্শন ভাতা বৃদ্ধির দরুণ সরকারের ২০১৮-১৯ সালের প্রথম ছ’মাসে খরচের পরিমাণ ১৫ কোটি ৬৫ লক্ষ টাকার তুলনায় ৪৬ কোটি ৯৫ লক্ষ টাকায় পৌঁছবে। ২০১৯-২০-তে এই খাতে খরচ হবে ৩১ কোটি ৩০ লক্ষ টাকা।
CG/BD/DM/…
(Visitor Counter : 118
দক্ষতাউন্নয়নওশিল্পোদ্যোগমন্ত্রক
কাজানে বিশ্ব দক্ষতা প্রতিযোগিতায় ভারতের ১৯টি পদক জয়
নয়াদিল্লি, ২৯ অগাস্ট, ২০১৯
বিশ্ব মঞ্চে ভারতের নাম ফের উজ্জ্বল হয়ে উঠল। রাশিয়ার কাজানে আয়োজিত বিশ্ব দক্ষতা আন্তর্জাতিক প্রতিযোগিতায় ভারতীয় দল শ্রেষ্ঠ প্রদর্শন তুলে ধরেছে। এই প্রতিযোগিতায় ভারত ১৯টি পদক জিতেছে। ৪৮ সদস্যের ভারতীয় দল এবার একটি সোনা, একটি রুপো ও দুটি তামা সহ ১৫টি পদক জয় করেছে। কাজানে প্রতিযোগিতার সমাপ্তি অনুষ্ঠানে উপস্হিত ছিলেন রাশিয়ার রাষ্ট্রপতি ভ্লাদিমির পুতিন।
এই ঐতিহাসিক সাফল্যে ভারতীয় দল সকলের হৃদয় জয় করে নিয়েছে এবং দক্ষতা ক্ষেত্রে বিশ্ব মঞ্চে ভারতকে নতুন মাত্রায় তুলে ধরেছে।
২০১৭ সালে আবুধাবিতে আয়োজিত এই প্রতিযোগিতায় ১১টি পদক জিতে ১৯তম স্হানে ছিল ভারত। সেখান থেকে এবার ৬ ধাপ এগিয়ে ১৩তম স্হানে উঠে এসেছে দেশ।
এই প্রতিযোগিতায় ওড়িশার এস অশ্বথা নারায়ন জল প্রযুক্তি বিভাগে ১১টি দেশের প্রতিযোগীকে পিছনে ফেলে সোনা জিতেছে। কর্ণাটকের প্রণব নতুলাপাতি ওয়েব প্রযুক্তিতে ৩৩টি দেশের প্রতিযোগীদের মধ্যে রুপো পদক জিতেছেন। পশ্চিমবঙ্গের সঞ্জয় প্রামাণিক অলঙ্কার ক্ষেত্রে ১৬টি দেশের প্রতিযোগীদের সঙ্গে লড়াই করে তাম্র পদক জয় করেছে। মহারাষ্ট্রের রতনপুরা গ্রাফিক্স ডিজাইনিং তামা পদক জিতেছে।
অসামান্য এই সাফল্যের জন্য ভারতীয় দলকে শুভেচ্ছা জানিয়েছেন দক্ষতা উন্নয়ন এবং শিল্পোদ্যোগ দপ্তরের মন্ত্রী ডঃ মহেন্দ্রনাথ পান্ডে। তিনি বলেছেন, এই সাফল্য প্রত্যেক ভারতীয়দের কাছে গর্বের। এই সাফল্যে অনুপ্রাণিত হয়ে আগামীদিনে দেশের যুবরা এই প্রতিযোগিতায় আরও বেশি করে অংশগ্রহণ করবে বলে আশাপ্রকাশ করেন কেন্দ্রীয় মন্ত্রী। মন্ত্রকের যুগ্ম সচিব শ্রী রাজেশ আগরওয়াল এবং জাতীয় দক্ষতা উন্নয়ন সংস্হা সিইও ডঃ মনীশ কুমার ভারতীয় দলকে শুভেচ্ছা জানিয়েছেন।
প্রতি দু-বছর অন্তর এই বিশ্ব দক্ষতা প্রতিযোগিতার আয়োজন করা হয়ে থাকে। এবারে এই প্রতিযোগিতায় ৬০টি দেশ থেকে ১ হাজার ৩০০শোর বেশি প্রতিযোগী অংশ নিয়েছিলেন।
SSS/SS/NS
(Visitor Counter : 100
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ২৭শে মে, ২০২১
সক্রিয় সংক্রমিতের পরিমাণ কমে হয়েছে ২৪,১৯,৯০৭
গত ২৪ ঘন্টায় সক্রিয় সংক্রমিতের সংখ্যা ৭৫, ৬৮৪ জন কম হয়েছে।
নতুন সংক্রমণ ২লক্ষ ১১ হাজার, যা ক্রমহ্রাসমান
এ পর্যন্ত মোট সুস্থ হয়েছেন ২,৪৬,৩৩,৯৫১ । গত চব্বিশ ঘন্টায় আরোগ্য লাভ করেছেন ২,৮৩,১৩৫ জন।
পর পর ১৪ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী
কোভিড মুক্ত হওয়ার হার ৯০.০১%
সাপ্তাহিক সংক্রমিতের হার বর্তমানে ১০.৯৩%
পরপর তিনদিন দৈনিক সংক্রমিতের হার ১০%র কম౼৯.৭৯%
দেশজুড়ে টিকাকরণ অভিযানে এ পর্যন্ত ২০কোটি ২৭ লক্ষ টিকা দেওয়া হয়েছে
মার্কিন যুক্তরাষ্ট্রের পর ভারত হল দ্বিতীয় দেশ যেখানে ২০ কোটির বেশী টিকা দেওয়া হয়েছে
নমুনা পরীক্ষার ক্ষমতা বেড়েছে, গত চব্বিশ ঘন্টায় নমুনা পরীক্ষা হয়েছে ২১ লক্ষ ৫৭ হাজার
CG/CB
(Visitor Counter : 187
রেলমন্ত্রক
২০২১ : দক্ষিণ পূর্ব রেল এখনও পর্যন্ত সর্বোচ্চ পণ্য পরিবহণ করেছে
নতুন দিল্লি, ০৮ জানুয়ারি, ২০২২
২০২১ সালে পণ্য পরিবহণে এবং আয়ের ক্ষেত্রে দক্ষিণ পূর্ব রেল উল্লেখযোগ্য সাফল্য লাভ করেছে। হাওড়া-মুম্বাই মেইনলাইনে আন্দুল-ঝাড়সুগুদা বিভাগে প্রতি ঘণ্টায় ১৩০ কিলোমিটার বেগে ট্রেন চলাচল শুরু হয়েছে। দক্ষিণ পূর্ব রেল ২০২০-২১ অর্থবর্ষে ১৭৫.৪ মেট্রিক টনের বেশি পণ্য পরিবহণ করে উল্লেখযোগ্য সাফল্য লাভ করেছে। এর ফলে ২০২১ সালের নভেম্বর পর্যন্ত দক্ষিণ পূর্ব রেলের ১৫ হাজার ৭৯ কোটি টাকা আয় হয়েছে, যা গত অর্থবর্ষের তুলনায় ১৪.৮৬ শতাংশ বেশি। ২০২১ সালে স্বচ্ছ ভারত অভিযানে দক্ষিণ পূর্ব রেলের ৭৪টি সুনির্দিষ্ট ট্রেনে অনবোর্ড হাউজ কিপিং সার্ভিস  পরিষেবা পাওয়া গেছে। ১১টি রেক সহ ৯টি ট্রেনের চলতি কামরা গুলিকে এলএইচবি-তে পরিবর্তন করা হয়েছে। সাঁকরাইলের প্রথম ধাপের কাজের আওতায় পণ্যবাহী টার্মিনাল নির্মাণ সম্পন্ন হয়েছে। উল্লেখ্য, গত বছর ১৯শে ফেব্রুয়ারি রেলমন্ত্রী এটির উদ্বোধন করেছেন। গত বছরের ২২শে ফেব্রুয়ারি প্রধানমন্ত্রী শ্রী নরেন্দ্র মোদী কলাইকুন্ডা-ঝাড়গ্রাম তৃতীয় লাইনের সূচনা করেছেন। গত বছর ৩২টি লেভেল ক্রসিং বন্ধ করা হয়েছে। রেল পথ সংযুক্তকারী সড়ক পথে যান চলাচলে নিরাপত্তার উন্নতিসাধনে ১৬টি সড়কে আন্ডার ব্রিজ এবং ৫টি সড়কে ওভার ব্রিজ নির্মাণ করা হয়েছে। দক্ষিণ পূর্ব রেলের বিভিন্ন স্টেশনে চারটি নতুন যাত্রীবাহী লিফট এবং একটি চলমান সিঁড়ি চালু করা হয়েছে। গত বছর ৪০৬.১৮ টন কিলোমিটার  বিদ্যুতায়নের কাজ সম্পূর্ণ হয়েছে। গত বছর মার্চে চক্রধরপুর ডিভিশনে রাউরকেল্লা ইস্পাত কেন্দ্রে ১৩২ কেভি/ ২৫ কেভি নতুন ট্র্যাকশন সাব স্টেশন চালু করা হয়েছে।
যাত্রী নিরাপত্তা ও সুরক্ষার জন্য দক্ষিণ পূর্ব রেলের ২৮টি স্টেশনে সিসিটিভি বসানো হয়েছ। সিগন্যালিং ব্যবস্থাপনায় নিরবচ্ছিন্ন বিদ্যুৎ সরবরাহের জন্য ৪১টি আইপিএস ব্যবস্থাপনা চালু করা হয়েছে। দক্ষিণ পূর্ব রেলের সবুজায়নের উদ্যোগের আওতায় একাধিক পদক্ষেপ নেওয়া হয়েছে। করোনা পরিস্থিতিতে দক্ষিণ পূর্ব রেলের বিভিন্ন হাসপাতালে ১ লক্ষ ৪৩ হাজার ৮২৫টি কোভিড টিকার ডোজ দেওয়া হয়েছে। জিআরপি সেন্ট্রাল হাসপাতালে একটি লিক্যুইড মেডিকেল অক্সিজেন ট্যাঙ্ক বসানো হয়েছে। ট্রেনে ভ্রমণকারী মহিলাদের নিরাপত্তা নিশ্চিত করার জন্য দক্ষিণ পূর্ব রেলের রাঁচি বিভাগে একটি বিশেষ প্রশিক্ষিত মহিলা আরপিএফ কমান্ডো বাহিনী গঠন করা হয়েছে। গত বছরের ৩০শে ডিসেম্বর বন্ডমুন্ডা-রাঁচি ডাবল লাইন চালু করা হয়েছে। সাঁকরাইলে প্রথম পর্যায়ের কাজের আওতায় পণ্যবাহী টার্মিনাল ইয়ার্ডের কাজ শেষ হয়েছে। ১৫ দিন টানা কাজ চালিয়ে ঝিঙ্কপানি ইয়ার্ডের আধুনিকীকরণ করা হয়েছে। গত বছর ৫ই ডিসেম্বর ঝাড়সুগুদা পণ্যবাহী ইয়ার্ড দক্ষিণ পূর্ব রেলে অন্তর্ভুক্ত হয়েছে। এমনকি পরের দিন ঝাড়সুগুদা যাত্রীবাহী ইয়ার্ড চালু করা হয়েছ। দেউলটি-মেচেদা ৭.৫ কিলোমিটার দীর্ঘ রেললাইনে অটো সিগন্যালিং-এর কাজ সম্পন্ন হয়েছে।
ক্রীড়া ক্ষেত্রেও উল্লেখযোগ্য সাফল্যলাভ করেছে দক্ষিণ পূর্ব রেল। দেশের ভেতরে এবং আন্তর্জাতিক স্তরে প্রতিযোগিতায় দক্ষিণ পূর্ব রেলের একাধিক খেলোয়াড় সাফল্যের সঙ্গে উত্তীর্ণ হয়েছেন। ২০২০-র টোকিও অলিম্পিকের জাতীয় দলে হকিতে শ্রীমতী নিকি প্রধান, শ্রীমতী সালিমা টেটে এবং টেবল টেনিসে শ্রীমতী সুতীর্থ মুখার্জী প্রতিনিধিত্ব করেছেন। শ্রীমতী প্রধান এবং শ্রীমতী টেটে এই প্রতিযোগিতায় চতুর্থ স্থান দখল করেছেন। ওয়ার্ল্ড বডি বিল্ডিং চ্যাম্পিয়নশিপে শ্রী জাভেদ আলি খান দেশের হয়ে প্রতিনিধিত্ব করে দ্বিতীয় স্থান দখল করেছেন। কোরিয়াতে আয়োজিত মহিলা হকি এশিয়ান চ্যাম্পিয়নশিপে শ্রীমতী নিকি প্রধান নির্বাচিত হন। আন্তর্জাতিক হকি ফেডারেশন আয়োজিত জুনিয়র মহিলা ওয়ার্ল্ড কাপের জন্য শ্রীমতী সালিমা টেটে এবং শ্রীমতী সঙ্গীতা কুমারী নির্বাচিত হয়েছেন।
CG/SS/SKD/
(Visitor Counter : 147
প্রধানমন্ত্রীরদপ্তর
প্রধানমন্ত্রী ইন্দোরে শহীদ ইমাম হুসেনের স্মৃতিরক্ষা উদযাপন অনুষ্ঠান আশারা মুবারকা-তে যোগ দিলেন; এক জনসভাতেও ভাষণ দিলেন তিনি
নয়াদিল্লি, ১৪ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী শুক্রবার  ইন্দোরে দাউদি বোহরা সম্প্রদায় আয়োজিত শহীদ ইমাম হুসেমের স্মৃতিরক্ষা উদযাপন অনুষ্ঠান আশারা মুবারকা উপলক্ষে এক বিরাট জনসভায় ভাষণ দিলেন।
ইমাম হুসেনের আত্মবলিদান স্মরণ করে প্রধানমন্ত্রী শ্রী মোদী বলেন, ইমাম সর্বদাই অন্যায়ের বিরুদ্ধে রুখে দাঁড়িয়েছিলেন এবং শান্তি ও ন্যায়-বিচার প্রতিষ্ঠার জন্য শহীদ হয়েছিলেন। তিনি আরও বলেন, ইমামের আদর্শ ও শিক্ষা আজও সমান প্রাসঙ্গিক। ডঃ সৈয়দনা মুফাদ্দল সইফুদ্দিনের কাজের প্রশংসা করে প্রধানমন্ত্রী বলেন, দেশের প্রতি ভালোবাসা ও আন্তরিকতাই তাঁর শিক্ষার মূল উপাদান।
প্রধানমন্ত্রী বলেন, সকলকে একসঙ্গে নিয়ে চলার সংস্কৃতি ও কৃষ্টিই ভারতকে অন্যান্য দেশের থেকে পৃথক করেছে। তিনি দৃঢ়তার সঙ্গে বলেন, “আমাদের অতীত নিয়ে আমরা গর্বিত, আমরা বর্তমানে বিশ্বাস রাখি এবং আমাদের উজ্জ্বল ভবিষ্যতের ব্যাপারে আমরা আস্থাশীল।”
দাউদি বোহরা সম্প্রদায়ের অবদানের কথা উল্লেখ করে প্রধানমন্ত্রী বলেন, এই সম্প্রদায় ভারতের সার্বিক অগ্রগতি ও বিকাশে সর্বদাই গুরুত্বপূর্ণ ভূমিকা পালন করেছে। তিনি আশা প্রকাশ করে বলেন, সমগ্র বিশ্বে ভারতীয় সংস্কৃতি ও কৃষ্টির সক্ষমতা ছড়িয়ে দিতে এই সম্প্রদায়ের মহান প্রচেষ্টা অব্যাহত থাকবে।
বোহরা সম্প্রদায়ের প্রশংসা করে প্রধানমন্ত্রী আরও বলেন, এই সম্প্রদায়ের মানুষের স্নেহ ও ভালোবাসা পাওয়া তাঁর কাছে সৌভাগ্যের ব্যাপার। গুজরাটের মুখ্যমন্ত্রী থাকাকালীন এই সম্প্রদায়ের সহায়তার কথা স্মরণ করে শ্রী মোদী বলেন, এই সম্প্রদায়ের মানুষের ভালোবাসা ও স্নেহপরায়ণতার টানেই তিনি ইন্দোরে এসেছেন।
দাউদি বোহরা সম্প্রদায়ের বিভিন্ন সমাজ সেবামূলক উদ্যোগের প্রশংসা করে প্রধানমন্ত্রী বলেন, সাধারণ মানুষ, বিশেষ করে দরিদ্র ও আর্ত মানুষের জীবনযাত্রার মানোন্নয়ন সুনিশ্চিত করতে সরকার একাধিক পদক্ষেপ নিয়েছে। এই প্রেক্ষিতে, তিনি ‘আয়ুষ্মান ভারত’, ‘স্বচ্ছ ভারত অভিযান’ ও ‘প্রধানমন্ত্রী আবাস যোজনা’র মতো বিভিন্ন সরকারি উন্নয়নমূলক উদ্যোগের কথা উল্লেখ করেন। সরকারি এই উদ্যোগগুলি সাধারণ মানুষের জীবনযাত্রায় পরিবর্তন আনছে বলে তিনি অভিমত প্রকাশ করেন।
‘স্বচ্ছ ভারত অভিযান’কে এগিয়ে নিয়ে যাওয়ার জন্য প্রধানমন্ত্রী ইন্দোরের মানুষকে অভিনন্দন জানান। তিনি বলেন, ‘স্বচ্ছতাই প্রকৃত সেবা’ কর্মসূচির আগামীকাল সূচনা হচ্ছে। ব্যাপক এই স্বচ্ছতা অভিযানে সক্রিয়ভাবে অংশগ্রহণ করার জন্য তিনি সাধারণ মানুষের কাছে আহ্বান জানান।
ব্যবসায়িক ক্ষেত্রে বোহরা সম্প্রদায়ের সততা সম্পর্কে বলতে গিয়ে প্রধানমন্ত্রী বলেন, অভিন্ন পণ্য ও পরিষেবা কর  এবং দেউলিয়া ও ঋণ পরিশোধে অক্ষমতা আইনের মাধ্যমে সরকার সৎ ব্যবসায়ীদের উৎসাহিত করার কাজ করছে। তিনি বলেন, ভারতীয় অর্থনীতি বৃদ্ধি পাচ্ছে এবং নতুন ভারত গড়ে ওঠার লক্ষ্যে এগিয়ে চলেছে।
মধ্যপ্রদেশের মুখ্যমন্ত্রী শ্রী শিবরাজ সিং চৌহানও অনুষ্ঠানে উপস্থিত ছিলেন। এর আগে, ডঃ সৈয়দনা মুফাদ্দল সইফুদ্দিন দৃষ্টান্তমূলক কাজের জন্য প্রধানমন্ত্রীর প্রশংসা করেন এবং দেশের স্বার্থে তাঁর কর্মপ্রচেষ্টার সাফল্য কামনা করেন।
SSS/BD/DM/…
(Visitor Counter : 126
পেট্রোলিয়ামওপ্রাকৃতিকগ্যাসমন্ত্রক
সরকার ইথালন কারখানা গড়ে তুলতে উৎসাহ দিচ্ছে
নতুন দিল্লি, ১৯ জুলাই, ২০২১
কেন্দ্রের আনুষ্ঠানিক অনুমোদন ছাড়াই উদ্যোগপতিরা দেশের যে কোন জায়গায় ইথানল কারখানা বসাতে পারে । তবে, ইথানল কারখানা বসানোর জন্য রাজ্য, পরিবেশ, বন, এবং জলবায়ু পরিবর্তন মন্ত্রক, রাজ্য দূষণ নিয়ন্ত্রণ পর্ষদ ইত্যাদির বিভিন্ন বিধিবদ্ধ ছাড়পত্র নিতে হবে । পাশাপাশি ডিএফপিডি একটি কর্মসূচি রূপায়ণ করছে যেখানে ৫ বছরের জন্য ব্যাঙ্কগুলিকে দেওয়া সুদের ৫০ শতাংশ অথবা ৬ শতাংশ হারে ভর্তুকি মকুব যেটি কম হবে সেটির সুবিধা পাওয়া যাবে । যার মধ্যে ১ বছরের জন্য কোন সুদ দিতে হবে না ।
কেন্দ্রীয় সরকার দেশের কোথাও নিজেরা কোন ইথানল কারখানা বসাচ্ছে না । তবে, সরকার ইথানল কারখানা বসাতে উৎসাহ দিচ্ছে ।
লোকসভায় আজ এক লিখিত জবাবে এই তথ্য জানান, পেট্রোলিয়াম ও প্রাকৃতিক গ্যাস প্রতিমন্ত্রী রামেশ্বর তেলি ।
CG/AP/RAB
(Visitor Counter : 141
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডাঃ জীতেন্দ্র সিং বলেছেন ২০১৬ সালে প্রধানমন্ত্রী নরেন্দ্র মোদীর “স্টার্ট-আপ ইন্ডিয়া” উদ্যোগে জম্মু-কাশ্মীরের অবদান “পার্পল রিভোলিউশন”
নয়াদিল্লী, ১৬ জানুয়ারি, ২০২২
কেন্দ্রীয় বিজ্ঞান, প্রযুক্তি ও ভূবিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন-অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং বলেছেন, ২০১৬ সালে প্রধানমন্ত্রী শ্রী নরেন্দ্র মোদীর উদ্যোগে শুরু হওয়া “স্টার্ট-আপ ইন্ডিয়া”য় জম্মু-কাশ্মীরের অবদান ময়ুরপঙ্খী রঙের বিপ্লব বা “পার্পল রিভোলিউশন”। দেশ আজ প্রথম জাতীয় স্টার্ট-আপ দিবস উদযাপন করছে।
কেন্দ্রীয় বিজ্ঞান ও প্রযুক্তি মন্ত্রকের বৈজ্ঞানিক ও কারিগরি গবেষণা পরিষদ  অ্যারোমা মিশনের সূচনা করেছে। এর আওতায় ভারতে ময়ুরপঙ্খী রঙের বিপ্লব বা “পার্পল রিভোলিউশন”এর সূত্রপাত। মন্ত্রী জানান, সিএসআইআর তার জম্মুভিত্তিক গবেষণাগার ইন্ডিয়ান ইন্সটিটিউট অফ ইন্টিগ্রেটিভ মেডিসিন -এর গবেষণাগারে ল্যাভেন্ডার থেকে পাওয়া দুর্মূল্য সুগন্ধী তেলের নির্যাস সংগ্রহ করার পন্থাপদ্ধতি নিয়ে কাজ করে। আইআইআইএম প্রথমে ডোডা, কিশ্তোয়ার রাজৌরি ও পরবর্তীতে রামবান পুলওয়ামা সহ বিভিন্ন জেলায় ল্যাভেন্ডারের চাষ করতে কৃষকদের উৎসাহিত করে। খুব কম সময়ের মধ্যে ল্যাভেন্ডারের চাষ এই অঞ্চলে অত্যন্ত জনপ্রিয় হয়। সেখানকার কৃষকরা ল্যাভেন্ডার উৎপাদন করে কৃষিভিত্তিক নতুন শিল্পোদ্যোগ বা স্টার্ট-আপ সংস্থা গড়ে তুলছেন।
ডাঃ সিং এই প্রসঙ্গে একটি অপ্রচলিত তথ্য সকলের সামনে তুলে ধরেছেন। ডোডা জেলার প্রত্যন্ত খিল্লানি গ্রামের বাসিন্দা ভারত ভূষণ। তিনি সিএসআইআর-এর আইআইআইএম গবেষণাগারের সহায়তায় ০.১ হেক্টর জমিতে ল্যাভেন্ডারের চাষ শুরু করেছিলেন। এর থেকে প্রচুর লাভ হওয়ায় তিনি বাড়ির আশেপাশে ভুট্টার পরিবর্তে ল্যাভেন্ডার চাষ শুরু করেন। আজ তাঁর ল্যাভেন্ডার ক্ষেতে ২০ জন কাজ করেন। তাঁর নিজস্ব একটি নার্সারি রয়েছে। শ্রী ভূষণকে দেখে অনুপ্রাণিত হয়ে ডোডা জেলার ৫০০ কৃষক বহু বর্ষজীবি ল্যাভেন্ডার চাষ শুরু করেছেন। এঁরা প্রত্যেকে ভুট্টার চাষ করতেন। ডাঃ সিং জানান, দুর্ভাগ্যজনকভাবে স্থানীয় সংবাদ মাধ্যম কৃষকদের সুগন্ধী সংক্রান্ত স্টার্ট-আপ শুরু করার প্রয়াসে আইআইআইএম যে সাহায্যের হাত বাড়িয়ে দিয়েছে সে বিষয়ে কোনো খবর প্রচার করেনা। আজ মুম্বাইয়ের আজমল বায়োটেক প্রাইভেট লিমিটেড, অদিতি ইন্টারন্যাশনালের মতো বিখ্যাত সংস্থাগুলি এই অঞ্চলের কৃষকদের থেকে উৎপাদিত সুগন্ধী সংগ্রহ করছে।
আজাদি কা অমৃত মহোৎসব উদযাপনের অঙ্গ হিসেবে সিএসআইআর অ্যারোমা মিশনের প্রথম পর্বের সমাপ্তির পর দ্বিতীয় পর্ব শুরু করেছে। এই পর্বে আইআইআইএম ছাড়াও সিএসআইআর-আইএইচবিটি, সিএসআইআর-সিআইএমওপি, সিএসআইআর-এনবিআরআই, সিএসআইআর-এনইআইএসটি যুক্ত হয়েছে। অ্যারোমা মিশন দেশে কৃষি ভিত্তিক নতুন শিল্পোদ্যোগ বা স্টার্ট-আপ গড়ে তুলতে সাহায্য করছে। সিএসআইআর-এর সহায়তায় আজ দেশের ৪৬টি উচ্চাকাঙ্খী জেলায় ৬ হাজার হেক্টর জমিতে ল্যাভেন্ডার চাষ শুরু হয়েছে। ৪৪ হাজারের বেশি কৃষককে এরজন্য প্রশিক্ষণ দেওয়া হয়েছে। কৃষকরা এই প্রকল্প থেকে প্রভূত লাভবান হচ্ছেন। অ্যারোমা মিশনের দ্বিতীয় পর্বে ৪৫ হাজার দক্ষ শ্রমশক্তি গড়ে তোলা হবে। এরফলে দেশজুড়ে ৭৫ হাজার কৃষক পরিবার উপকৃত হবেন।
CG/CB/NS
(Visitor Counter : 109
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ বলেছেন, দেশের কৃষকদের স্বার্থে মোদী সরকার অনবরত কাজ করে চলেছে
আজ মোদী সরকার, আরো একটি গুরুত্বপূর্ণ সিদ্ধান্ত নিয়েছে এবং আখ চাষীদের জন্য ৩৫০০ কোটি টাকার সহায়তার প্রস্তাব মঞ্জুর করেছে
এই সিদ্ধান্তের জন্য প্রধানমন্ত্রীর প্রতি আন্তরিক কৃতজ্ঞতা প্রকাশ করেছেন স্বরাষ্ট্রমন্ত্রী, ৫ কোটি আখ চাষী লাভবান হবেন
নতুন দিল্লি, ১৬ই ডিসেম্বর, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ বলেছেন, মোদী সরকার দেশে কৃষকের স্বার্থ সুরক্ষায় অনবরত কাজ করে চলেছে। এক ট্যুইটে শ্রী শাহ বলেছেন, মোদী সরকার আখ চাষীদের ৩৫০০ কোটি টাকা সহায়তার প্রস্তাব মঞ্জুর করে আরো একটি তাৎপর্যপূর্ণ সিদ্ধান্ত নিয়েছে।
এই সিদ্ধান্তের জন্য প্রধানমন্ত্রী শ্রী নরেন্দ্র মোদীর প্রতি আন্তরিক কৃতজ্ঞতা প্রকাশ করে শ্রী শাহ বলেছেন, এর ফলে ৫ কোটি আখ চাষীর পাশাপাশি তাদের পরিবার এবং আখ শিল্পের সঙ্গে যুক্ত ৫ লক্ষ শ্রমিক লাভবান হবেন।
শ্রী শাহ জানান, সহায়তার অর্থ কৃষকদের অ্যাকাউন্টে সরাসরি জমা পড়বে।
উল্লেখ করা যেতে পারে প্রধানমন্ত্রী শ্রী মোদীর পৌরহিত্যে আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আখ চাষীদের সহায়তার জন্য প্রায় ৩৫০০ কোটি টাকার প্রস্তাব অনুমোদিত হয়।
বর্তমানে দেশে প্রায় ৫ কোটি আখ চাষী ও তাদের ওপর নির্ভরশীল ব্যক্তিরা রয়েছেন। এছাড়াও চিনিকল এবং আনুষঙ্গিক কাজকর্মে আরো প্রায় ৫ লক্ষ শ্রমিক যুক্ত। স্বাভাবিকভাবেই এদের জীবনজীবিকা চিনি শিল্পের ওপর নির্ভরশীল।
জাহাজচলাচলমন্ত্রক
বন্দরের কাজকর্মের ডিজিটাল নজরদারির জন্য জাহাজ মন্ত্রী শ্রী সর্বানন্দ সোনোয়াল মাই পোর্ট অ্যাপের সূচনা করেছেন
নতুন দিল্লি, ৮ অক্টোবর, ২০২১
কেন্দ্রীয় বন্দর, জাহাজ চলাচল ও জলপথ মন্ত্রী শ্রী সর্বানন্দ সোনোয়াল আজ কলকাতায় ‘মাই পোর্ট অ্যাপ’ মোবাইল অ্যাপ্লিকেশনের সূচনা করেন। ভার্চুয়ালী এই অ্যাপের মাধ্যমে বন্দর ব্যবহারকারীরা বন্দরের নানা পরিষেবা সম্পর্কে জানতে পারবেন। অ্যাপের মাধ্যমে জাহাজ কোথায় নোঙর ফেলেছে, জাহাজ থেকে যে সমস্ত জিনিসপত্র বার করা হবে, তার পরিমাণ, মাশুল ও বন্দরের কাজের দিনের সম্পর্কে তথ্য পাওয়া যাবে। ২ দিনের পশ্চিমবঙ্গ সফরে মন্ত্রী ৩৫২ কোটি টাকার বিভিন্ন প্রকল্প উদ্বোধন ও সূচনা করেছেন।
শ্রী সোনোয়াল বন্দরের কাজকর্মে ব্যবহৃত পুনর্নবিকরণযোগ্য বিদ্যুৎ উৎপাদনের জন্য হলদিয়া বন্দরে ১ মেগাওয়াট সৌরশক্তির প্ল্যান উদ্বোধন করেন। এখান থেকে প্রতি বছর ১৪ লক্ষ কিলোওয়াট বিদ্যুৎ উৎপন্ন হবে। এর ফলে জাতীয় সৌরশক্তি মিশনের সাফল্য অর্জিত হবে। কার্বন নিঃসরণ কমবে, বিদ্যুৎ উৎপাদনের ফলে বছরে ৭০ লক্ষ টাকার সাশ্রয় হবে।
শ্যামাপ্রসাদ মুখার্জী বন্দরের হলদিয়া ডক কমপ্লেক্সের মানোন্নয়নের জন্য জিসি বার্ক রোডের উন্নয়ন ঘটানো হবে। ১.৬ কিলোমিটার রাস্তা নির্মাণ করা হবে, যার মোট মূল্য ২৯ কোটি টাকা। এর ফলে বন্দরের রাস্তা চওড়া হবে, দুর্ঘটনা কমবে এবং যানযট থেকে মুক্তি পাওয়া যাবে।
CG/CB/SFS
(Visitor Counter : 139